Diari Oficial de la Generalitat Valenciana


Sumari del DOGV 4320, del 23-08-2002 (2002/8102)

RESOLUCIÓ de 9 de juliol de 2002, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució i la declaració, en concret, d'utilitat pública de l'annex al projecte Línia aèria de mitjana tensió a 20 kV, quatre circuits, ST Palmerar-Ciutat de la Llum-Dessaladora, al terme municipal d'Alacant JUEXPR/2002/4(ATLINE/2001/366).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/8102


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 9 de juliol de 2002, del Servei Territorial d'Indústria i Energia d'Alacant, per la qual se sotmet a informació pública l'autorització administrativa, l'aprovació del projecte d'execució i la declaració, en concret, d'utilitat pública de l'annex al projecte Línia aèria de mitjana tensió a 20 kV, quatre circuits, ST Palmerar-Ciutat de la Llum-Dessaladora, al terme municipal d'Alacant JUEXPR/2002/4(ATLINE/2001/366). [2002/8102]
  
Com a conseqüència de les al·legacions formulades durant el període d'informació pública relatives al projecte Línia aèria de mitjana tensió a 20 kV, quatre circuits, ST Palmerar-Ciutat de la Llum-Dessaladora, al terme municipal d'Alacant, s'ha realitzat una modificació en el traçat projectat, i als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27-12-2000); en l'article 53 de la Llei 54/1997, de 27 de novembre, del Sector Elèctric (BOE de 28-11-1997), se sotmet a informació pública el següent annex a l'indicat projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF A-95075578, oficines al c/ Calderón de la Barca, núm. 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: terme municipal d'Alacant.
  
Finalitat de la instal·lació: millorar i ampliar les xarxes de distribució d'energia elèctrica, millorar la qualitat del servici i acomplir peticions de nous abonats.
  
Característiques principals:
  
- Tensió: 20 kV.
  
- Longitud: 1.904 m.
  
- Nombre de suports: 17.
  
- Conductors: la línia és de 12 conductors d'alumini-acer galvanitzat de 116,7 mm² de secció.
  
- Aïllament: cadenes d'aïlladors de caperutxa i tija.
  
- Origen i final: origen en la ST Palmerar i final en l'àrea de la Ciutat de la Llum.
  
Pressupost: cent cinquanta-tres mil huit-cents setanta-cinc euros i cinquanta-nou cèntims (153.875,59. euros)
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i, especialment, pels propietaris de terrenys i tots altres titulars afectats pel dit projecte, la relació dels quals s'inclou al final del present anunci perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i es puguen presentar les al·legacions que es consideren convenients, en el termini de vint dies, comptats a partir de l'endemà de la inserció del present anunci. Els plans parcel·laris podran ser igualment consultats a l'Ajuntament d'Alacant.
  
Alacant, 9 de juliol de 2002.- El director territorial: Clemente Vergara Trujillo.